CELEX: 32011D0379
Language: el
Date: 2011-06-27 00:00:00
Title: 2011/379/ΕΕ: Εκτελεστική απόφαση της Επιτροπής, της 27ης Ιουνίου 2011 , σχετικά με τις μηνιαίες πληρωμές από το ΕΓΤΕ των δαπανών που πραγματοποιήθηκαν από τους οργανισμούς πληρωμών των κρατών μελών τον Μάιο 2011 [κοινοποιηθείσα υπό τον αριθμό Ε(2011) 4497]

28.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 168/17
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 27ης Ιουνίου 2011
   σχετικά με τις μηνιαίες πληρωμές από το ΕΓΤΕ των δαπανών που πραγματοποιήθηκαν από τους οργανισμούς πληρωμών των κρατών μελών τον Μάιο 2011
   [κοινοποιηθείσα υπό τον αριθμό Ε(2011) 4497]
   (2011/379/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως το άρθρο 15 παράγραφος 2 και το άρθρο 16,
   Έχοντας υπόψη τον κανονισμό (ΕΚ) αριθ. 883/2006 της Επιτροπής, της 21ης Ιουνίου 2006, σχετικά με τις λεπτομέρειες εφαρμογής του κανονισμού (ΕΚ) αριθ. 1290/2005 του Συμβουλίου σε ό,τι αφορά την τήρηση των λογαριασμών των οργανισμών πληρωμών, τις δηλώσεις δαπανών και εσόδων και τους όρους επιστροφής των δαπανών στο πλαίσιο του ΕΓΤΕ και του ΕΓΤΑΑ (2), και ιδίως το άρθρο 9,
   Μετά από διαβούλευση με την επιτροπή των γεωργικών ταμείων,
   Εκτιμώντας τα ακόλουθα:
   
               (1)
            
            
               Η Επιτροπή αποφασίζει, βάσει του άρθρου 14 παράγραφος 1 και του άρθρου 15 παράγραφος 2 του κανονισμού (ΕΚ) αριθ. 1290/2005, σχετικά με τις μηνιαίες πληρωμές για την επιστροφή στα κράτη μέλη των δαπανών που πραγματοποίησαν οι διαπιστευμένοι οργανισμοί πληρωμών κατά τη διάρκεια περιόδου αναφοράς, στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και θέτει στη διάθεσή τους τις αναγκαίες πιστώσεις. Η απόφαση αυτή λαμβάνεται με βάση τις πληροφορίες που κοινοποιούν τα κράτη μέλη στην Επιτροπή κατ’ εφαρμογή του άρθρου 8 παράγραφος 1 του κανονισμού (ΕΚ) αριθ. 1290/2005 και του άρθρου 4 του κανονισμού (ΕΚ) αριθ. 883/2006.
            
         
               (2)
            
            
               Δυνάμει του άρθρου 17 παράγραφοι 1 και 2 του κανονισμού (ΕΚ) αριθ. 1290/2005, η Επιτροπή μπορεί, με την επιφύλαξη των αποφάσεων που αναφέρονται στα άρθρα 30 και 31 του εν λόγω κανονισμού, στο πλαίσιο της εκκαθάρισης λογαριασμών, να μειώσει ή να αναστείλει προσωρινά τις μηνιαίες πληρωμές προς τα κράτη μέλη όταν, με βάση τις δηλώσεις δαπανών ή τα στοιχεία που παρέχουν τα κράτη μέλη, δεν είναι σε θέση να διαπιστώσει ότι η δέσμευση των κονδυλίων είναι σύμφωνη με τους ισχύοντες κοινοτικούς κανόνες. Πριν λάβει την απόφαση αυτή, η Επιτροπή πρέπει να δώσει στα ενδιαφερόμενα κράτη μέλη τη δυνατότητα να διατυπώσουν τις παρατηρήσεις τους.
            
         
               (3)
            
            
               Η Επιτροπή πρέπει να διασφαλίζει ότι τα κράτη μέλη τηρούν τους όρους και τις προθεσμίες που προβλέπονται στην κοινοτική νομοθεσία για την πληρωμή των ενισχύσεων ή των πριμοδοτήσεων στους δικαιούχους, ως στοιχείο της κανονικότητας των σχετικών δαπανών. Απαιτείται επίσης, σύμφωνα με το άρθρο 16 του κανονισμού (ΕΚ) αριθ. 1290/2005, να θεωρούνται μη επιλέξιμες οι πληρωμές που πραγματοποιούνται εκτός των προθεσμιών που προβλέπονται στην κοινοτική νομοθεσία. Στο πλαίσιο αυτό, η Επιτροπή πρέπει να μειώνει το ποσό των μηνιαίων πληρωμών που καταβάλλονται στα κράτη μέλη και να κλιμακώνει τη δημοσιονομική επίπτωση της μείωσης αναλογικά προς την καθυστέρηση της πληρωμής, με την εφαρμογή των διαφόρων ποσοστών που προβλέπονται στο άρθρο 9 παράγραφοι 1 και 2 του κανονισμού (ΕΚ) αριθ. 883/2006. Εντούτοις, εάν για ορισμένα μέτρα συντρέχουν ιδιαίτερες συνθήκες διαχείρισης ή τα σχετικά κράτη μέλη παρέχουν βάσιμες αιτιολογήσεις, η Επιτροπή εφαρμόζει, σύμφωνα με το άρθρο 9 παράγραφος 3 του εν λόγω κανονισμού, ποσοστά μείωσης μηδενικά ή χαμηλότερα από τα προβλεπόμενα.
            
         
               (4)
            
            
               Η Επιτροπή διαπίστωσε ότι ένα μέρος των δαπανών που πραγματοποιήθηκαν μέχρι τις 31 Μαρτίου 2011 από το Βέλγιο, τη Γερμανία, την Ιρλανδία, την Ελλάδα, την Ισπανία, τη Γαλλία, την Ιταλία, τις Κάτω Χώρες, την Πορτογαλία, τη Ρουμανία, τη Σλοβακία και το Ηνωμένο Βασίλειο ήταν εκτός των προβλεπόμενων προθεσμιών.
            
         
               (5)
            
            
               Η Επιτροπή θεωρεί ότι για ορισμένα μέτρα υπήρχαν ιδιαίτερες συνθήκες διαχείρισης ή προσκομίστηκαν βάσιμες αιτιολογήσεις από το Βέλγιο, τη Γερμανία, τη Γαλλία, τις Κάτω Χώρες και το Ηνωμένο Βασίλειο και ότι κρίνεται σκόπιμο, συνεπώς, να εφαρμοστούν στις περιπτώσεις αυτές μικρότερες ή μηδενικές μειώσεις, όπως αναφέρεται κατωτέρω.
            
         
               (6)
            
            
               Το ποσό των ακόλουθων πληρωμών που πραγματοποιήθηκαν εκτός των κανονιστικών προθεσμιών θα πρέπει να αφαιρεθεί από τις μηνιαίες πληρωμές που πρέπει να γίνουν προς τα ενδιαφερόμενα κράτη μέλη: 13 215,75 ευρώ για την Ιρλανδία, 1 599 146,78 ευρώ για την Ελλάδα, 1 678 840,21 ευρώ για την Ισπανία, 6 820 961,97 ευρώ για τη Γαλλία, 1 238 597,55 ευρώ για την Ιταλία, 1 840 302,79 ευρώ για την Πορτογαλία, 82 816,73 ευρώ για τη Ρουμανία, 346 334,22 ευρώ για τη Σλοβακία και 156 316,53 ευρώ για το Ηνωμένο Βασίλειο.
            
         
               (7)
            
            
               Τα ενδιαφερόμενα κράτη μέλη ενημερώθηκαν για τις προτεινόμενες μειώσεις και τους ζητήθηκε να παράσχουν πληροφορίες και να διατυπώσουν την άποψή τους. Οι μειώσεις υπολογίστηκαν λαμβάνοντας υπόψη τις πληροφορίες που έλαβε η Επιτροπή,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι μηνιαίες πληρωμές για την κάλυψη των δαπανών που πραγματοποίησαν οι οργανισμοί πληρωμών των κρατών μελών στο πλαίσιο του ΕΓΤΕ κατά τη διάρκεια του μηνός Μαΐου 2011 καθορίζονται σύμφωνα με τον πίνακα του παραρτήματος.
   Η παρούσα απόφαση δεν προδικάζει τη λήψη οιωνδήποτε αποφάσεων που η Επιτροπή ενδέχεται να λάβει στο πλαίσιο των διαδικασιών εκκαθάρισης λογαριασμών και εκκαθάρισης συμμόρφωσης και των διαδικασιών των άρθρων 17 και 17α του κανονισμού (ΕΚ) αριθ. 1290/2005.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 27 Ιουνίου 2011.
      
         
            Για την Επιτροπή
         
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 209 της 11.8.2005, σ. 1.
   
      (2)  ΕΕ L 171 της 23.6.2006, σ. 1.
   
      ΠΑΡΑΡΤΗΜΑ
      
                  (σε EUR)
               
            
                  ΒΕΛΓΙΟ
               
               
                  6 410 000
               
            
                  ΒΟΥΛΓΑΡΙΑ
               
               
                  16 630 000
               
            
                  ΤΣΕΧΙΚΗ ΔΗΜΟΚΡΑΤΙΑ
               
               
                  1 540 000
               
            
                  ΔΑΝΙΑ
               
               
                  1 040 000
               
            
                  ΓΕΡΜΑΝΙΑ
               
               
                  15 290 000
               
            
                  ΕΣΘΟΝΙΑ
               
               
                  560 000
               
            
                  ΙΡΛΑΝΔΙΑ
               
               
                  9 640 000
               
            
                  ΕΛΛΑΔΑ
               
               
                  9 870 000
               
            
                  ΙΣΠΑΝΙΑ
               
               
                  111 790 000
               
            
                  ΓΑΛΛΙΑ
               
               
                  79 950 000
               
            
                  ΙΤΑΛΙΑ
               
               
                  168 260 000
               
            
                  ΚΥΠΡΟΣ
               
               
                  1 439 000
               
            
                  ΛΕΤΟΝΙΑ
               
               
                  2 280 000
               
            
                  ΛΙΘΟΥΑΝΙΑ
               
               
                  6 570 000
               
            
                  ΛΟΥΞΕΜΒΟΥΡΓΟ
               
               
                  59 000
               
            
                  ΟΥΓΓΑΡΙΑ
               
               
                  17 480 000
               
            
                  ΜΑΛΤΑ
               
               
                  92 000
               
            
                  ΚΑΤΩ ΧΩΡΕΣ
               
               
                  40 450 000
               
            
                  ΑΥΣΤΡΙΑ
               
               
                  970 000
               
            
                  ΠΟΛΩΝΙΑ
               
               
                  61 270 000
               
            
                  ΠΟΡΤΟΓΑΛΙΑ
               
               
                  27 190 000
               
            
                  ΡΟΥΜΑΝΙΑ
               
               
                  58 430 000
               
            
                  ΣΛΟΒΕΝΙΑ
               
               
                  1 190 000
               
            
                  ΣΛΟΒΑΚΙΑ
               
               
                  4 230 000
               
            
                  ΦΙΝΛΑΝΔΙΑ
               
               
                  300 000
               
            
                  ΣΟΥΗΔΙΑ
               
               
                  –1 470 000
               
            
                  ΗΝΩΜΕΝΟ ΒΑΣΙΛΕΙΟ
               
               
                  101 780 000